કાકરાપાર અણુશક્તિ મથક

કાકરાપાર અણુશક્તિ મથક ભારતમાં આવેલું અણુશક્તિ મથક છે, જે ગુજરાતમાં વ્યારા શહેરની નજીક ઉંચામાળા ગામ ખાતે આવેલું છે. તે ૨૨૦ મેગાવોટની ક્ષમતા ધરાવતા બે પ્રેશરાઇઝ્ડ હેવી વોટર રિએક્ટર ધરાવે છે. કેએપીએસ-૧ ૩ સપ્ટેમ્બર ૧૯૯૨ના રોજ સક્રિય બન્યું અને વ્યાપારી ધોરણે વીજઉત્પાદન થોડા મહિના પછી ૬ મે ૧૯૯૩ના રોજ શરૂ કરવામાં આવ્યું. કેએપીએસ-૨ ૮ જાન્યુઆરી ૧૯૯૫ના રોજ સક્રિય બન્યું અને ૧ સપ્ટેમ્બર ૧૯૯૫ના રોજ વીજ ઉત્પાદન શરૂ કરવામાં આવ્યું. જાન્યુઆરી ૨૦૦૩ના રોજ કેએપીએસને ઉત્તમ ઉત્પાદન ક્ષમતા ધરાવતા પ્રેશરાઇઝ્ડ હેવી વોટર રિએક્ટર તરીકે જાહેર કરવામાં આવ્યું હતું. બાંધકામની અંદાજીત કિંમત શરૂઆતમાં ₹ ૩૮૨.૫૨ કરોડ આંકવામાં આવી હતી, જ્યારે આ મથક પૂર્ણ થયું ત્યારે તેનો કુલ ખર્ચ ₹ ૧,૩૩૫ કરોડ થયો હતો. એકમ ૩ અને ૪નું બાંધકામ નવેમ્બર ૨૦૧૦માં શરૂ કરવામાં આવ્યું હતું. ઘટનાઓ ૧૯૯૫ - કેએપીએસ-૧ને તેની શિતનપ્રણાલિમાં ગળતરને કારણે ૬૬ દિવસ સુધી બંધ કરી દેવામાં આવ્યું હતું. ૧૦ માર્ચ ૨૦૦૪ - સમારકામ દરમિયાન નિયંત્રણ સળિયા મઠારી ન કરી શકાય તે હદે નુકશાન પામ્યા હતા. પરિણામે રિએક્ટરમાં ઝેરી અસરો ફેલાતા તેને બંધ કરી દેવામાં આવ્યું હતું. ૨૨ ઓગસ્ટ ૨૦૦૬ - અણુ મથકના વિસ્તારમાં ઘૂસણખોરી થઈ હોવાનો અહેવાલ આજુ-બાજુના ગામલોકોએ આપ્યો હતો. પોલીસ તપાસ દરમિયાન કાંઈ મળ્યું ન હતું. ૧૧ માર્ચ ૨૦૧૬ - કૂલન્ટ પાણીના ગળતરથી એક એકમ બંધ કરી દેવામાં આવ્યું હતું. એઈઆરબીના ભૂતપૂર્વ વડા ડો. એ ગોપાલકૃષ્ણનના મત મુજબ આ નાનું ગળતર નહોતું પરંતુ પ્રમાણમાં મોટું ગળતર હતું. એકમો સંદર્ભ બાહ્ય કડીઓ "Nuclear Power in India". Country Briefings. World Nuclear Association (WNA). નવેમ્બર ૨૦૧૦. મેળવેલ ૨૩ નવેમ્બર ૨૦૧૦. : Check date values in: |access-date= (મદદ)